GG Caravan on palannut vuosien tauon jälkeen – mukana nimekäs vierailijajoukko
Rumba 18.6.2020 Pop Media
© Jukka Hätinen GG Caravan on palannut vuosien tauon jälkeen – mukana nimekäs vierailijajoukko
Taksiyhtiö Menevä julkaisee yhtyeen levyn.
GG Caravanin kahdeksan vuotta sitten julkaistu debyyttialbumi saa viimein seuraajan. Albumin nimi on Vol. 2, se julkaistaan kesän aikana ja sen julkaisijaksi on valikoitunut kenties hieman yllättäen taksiyhtiö Menevä.
”Kulttuuri- ja taksiala ovat koko yhteisen olemassaolonsa ajan eläneet symbioosissa. Tänä vuonna positiiviset uutiset ovat olleet molemmille toistaiseksi harvassa. Uskomme olevan kaikkien etu, ettei vaikeita aikoja käytetä tekosyynä jättää hanskat naulaan. Taksiala on saanut aikojen saatossa muusikoilta suoraan ja välillisesti enemmän kuin Arkadianmäeltä koskaan! Taksialan on nyt aika maksaa takaisin ja toivottaa kaikille tervetuloa kyytiin”, Menevän myynti- ja markkinointijohtaja Arto Peisa sanoo.
Albumilla esiintyy mittava lista vierailijoita: Paleface, Tommy Lindgren, Eicca Toppinen, Brandon, Remu Aaltonen, Kasmir, Jippu, Pyhimys, Sara Forsbeg, Sami Yaffa, Marzi Nyman ja Anssi Kela. Miltei kaikki edellä listatut olivat mukana, kun yhtye esitti uuden levynsä materiaalia livenä mökkimaisemissa tiistaina. Taltiointi tilaisuudesta on tulossa katseltavaksi myöhemmin kesällä.
Ensimmäinen single albumilta on luvassa yhtyeen mukaan pian.
Kuuntele myös: Arviossa GG Caravan – levy, josta on kiittäminen Päivi Räsästä